stanford-oval/wikipedia huggingface dataset:
สโมสรวอลเลย์บอลขอนแก่นสตาร์
กัปตันทีม

เอ็มอร พานุสิทธิ์ (2005 – 2013)
กิตติยากรณ์ ผ่านสำแดง (2013 – 2017)
พรทิพย์ แสนตรง (2017 – 2019)
ฐาปไพพรรณ ไชยศรี (2019 – 2021)
เอ็มอร พานุสิทธิ์ (2021 – 2022)
ฑิฆัมพร ช้างเขียว (2022 – ปัจจุบัน)
ผู้เล่นนำเข้า

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| ฤดูกาล | หมายเลข | ผู้เล่น | ตำแหน่ง | ประเทศ | รายการที่ร่วมแข่งขัน | รายการที่ร่วมแข่งขัน | รายการที่ร่วมแข่งขัน |
| ฤดูกาล | หมายเลข | ผู้เล่น | ตำแหน่ง | ประเทศ | ไทยแลนด์ลีก | ไทยแลนด์ลีก | ซูเปอร์ลีก |
| ฤดูกาล | หมายเลข | ผู้เล่น | ตำแหน่ง | ประเทศ | เลก 1 | เลก 2 | ซูเปอร์ลีก |
| 2013–14 | 5 | โด๋ ถิ มิญ | ตัวตบหัวเสา |  เวียดนาม | ✔ | ✔ | – |
| 2013–14 | 6 | เหงียน ธิ คิม เลียน | ตัวรับอิสระ |  เวียดนาม | ✔ | ✔ | – |
| 2013–14 | - | หลิว เสี่ยว ถง * | ตัวตบหัวเสา |  จีน | – | ✔ | – |
| 2014–15 | 20 | อีวานา ลูคอวิช | ตัวตบตรงข้ามหัวเสา |  เซอร์เบีย | – | ✔ | ✔ |
| 2014–15 | 21 | เซลิเม อิลยาโซกลู | ตัวตบหัวเสา |  ตุรกี | – | – | ✔ |
| 2017–18 | 5 | เอลิซานเจลา เปาลินโญ | ตัวตบตรงข้ามหัวเสา |  บราซิล | – | ✔ | ✔ |
| 2018–19 | 5 | เทย์นารา เอ็มเมล โรโซ | ตัวตบหัวเสา |  บราซิล | ✔ | – | – |
| 2018–19 | 8 | พอลลา อิลิซานดรา ไคลน์ | ตัวตบหัวเสา |  บราซิล | ✔ | ✔ | ✔ |
อดีตผู้เล่น

| --- | --- |
 ธิดารัตน์ เพ็งวิชัย  สมหมาย นิยมพล  อุทัยวรรณ แก่นสิงห์  สนธยา แก้วบัณฑิต  อรอุมา สิทธิรักษ์  พัชรีย์ ดีเสมอ  ฑิฆัมพร ช้างเขียว  กวินตรา โพธิจักร  สายไหม ปลัดศรีช่วย  กวินตรา โพธิจักร  นฤมล ขานอัน  นุศรา ต้อมคำ  วรรณา บัวแก้ว  สมรักษ์ ซุงภูเขียว  โสรยา พรมหล้า  แก้วตา นรมาศ  นริศรา แก้วมะ  ชิดาวัลย์ อนันต์ดำรงชัย  รพิณท์นิภา เคหะฐานคุณานนท์  กิตติยากรณ์ ผ่านสำแดง  ชุติกาญจน์ พลไชย  วรลักษณ์ ไกรษร  ยุพิน พาลี  ฉัตรสุดา นิละภา  กุลภา เปี่ยมพงษ์สานต์  คารีน่า เคร้าเซอ  ชิตพร กำลังมาก  อุไรรัตน์ เหลาแหลม  นัชชานันท์ โมรา  รุ่งฤทัย แสงสาคร  บุญญารัตน์ หอมสมทรัพย์  จิราพร แสงสิงห์  ซาเวียตต้า ลือภุเขียว  พรรณภา จันทร์พุก  ปานชีวา สิงห์เสนา  ปาจรีย์ มณีศรี  นภัส หมึกขุนทด  ฐาปไพพรรณ ไชยศรี:   เอลิซานเจลา เปาลินโญ   เทย์นารา เอ็มเมล โรโซ   พอลลา อีลิซานดรา ไคลน์   อีวานา ลูคอวิช   เซลิเม อิลยาโซกลู   หลิว เสียว ถง   โด๋ ถิ มิญ   เหงียน ธิ คิม เลียน
แหล่งข้อมูลอื่น

เว็บไซต์ทางการ
สโมสรวอลเลย์บอลขอนแก่นสตาร์ ที่เฟซบุ๊ก
| ด ค กวอลเลย์บอลหญิงไทยแลนด์ลีก |
| --- | --- |
ทีมในฤดูกาล 2022-23:  แก่นนคร มหาวิทยาลัยการกีฬาแห่งชาติ วีซี  ไดมอนด์ ฟู้ด ไฟน์เชฟ-แอร์ฟอร์ซ  นครนนท์  นครราชสีมา คิวมินซี วีซี  มหาวิทยาลัยขอนแก่น ขอนแก่นสตาร์ วีซี  ยูเรก้า – ศรีสะเกษ วีซี  สุพรีม ทิพย ชลบุรี-อี.เทค  อาร์เอสยู วีซี 
ฤดูกาล:  2006  2007  2008  2009  2010  2010–11  2011–12  2012–13  2013–14  2014–15  2015–16  2016–17  2017–18  2018–19  2019–20  2020–21  2021–22  2022-23  2023-24  2024-25
เวียง วรเชษฐ์

| เวียง วรเชษฐ์ม> ป.ช., ม.ว.ม. |
| --- | --- |

ที่ปรึกษารัฐมนตรีว่าการกระทรวงวัฒนธรรม
ดำรงตำแหน่ง 13 สิงหาคม พ.ศ. 2562 – 1 กันยายน พ.ศ. 2566
 
ข้อมูลส่วนบุคคล
เกิด: 6 พฤษภาคม พ.ศ. 2494 (73 ปี) อำเภอจตุรพักตรพิมาน จังหวัดร้อยเอ็ด
พรรคการเมือง: เพื่อไทย (2552–2561)   พลังประชารัฐ (2561–2565)   ภูมิใจไทย (2565–ปัจจุบัน)

เวียง วรเชษฐ์ (เกิด 6 พฤษภาคม พ.ศ. 2494) 
 อดีตที่ปรึกษารัฐมนตรีว่าการกระทรวงวัฒนธรรม (อิทธิพล คุณปลื้ม) อดีตสมาชิกสภาผู้แทนราษฎรจังหวัดร้อยเอ็ด 4 สมัย และสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย
ประวัติ

เวียง เกิดเมื่อวันที่ 6 พฤษภาคม พ.ศ. 2494 ที่อำเภอจตุรพักตรพิมาน จังหวัดร้อยเอ็ด เป็นบุตรของนายชาย นางเหลา วรเชษฐ์  สำเร็จการศึกษาระดับปริญญาตรี การศึกษาบัณฑิต (กศ.บ.) จากมหาวิทยาลัยศรีนครินทรวิโรฒ วิทยาเขตมหาสารคาม (มหาวิทยาลัยมหาสารคาม ในปัจจุบัน)
การทำงาน

เวียง วรเชษฐ์ ได้รับเลือกตั้งเป็นสมาชิกสภาผู้แทนราษฎรจังหวัดร้อยเอ็ด สมัยแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคชาติประชาธิปไตย สมัยต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคกิจประชาคม (และเป็นกรรมการบริหารพรรค) สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคความหวังใหม่ และสมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคความหวังใหม่เช่นเดียวกัน
ต่อมาในปี พ.ศ. 2550 เขาได้รับแต่งตั้งเป็นกรรมการบริหารพรรคเพื่อแผ่นดิน กระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 86
ใน พ.ศ. 2561 นายเวียงได้ย้ายมาร่วมงานกับพรรคพลังประชารัฐ และในปี 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคพลังประชารัฐ ลำดับที่ 36 แต่ไม่ได้รับเลือกตั้ง
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2546 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ภาษาโปรล็อก

en:Jin Yong
ภาษาโปรล็อก (อังกฤษ: Prolog) เป็นภาษาสำหรับการเขียนโปรแกรมเชิงตรรกะ ได้ชื่อมาจาก PROgrammation en LOGique (logic programming) สร้างขึ้นโดย Alain Colmerauer ราว ค.ศ. 1972 ภาษาโปรล็อกเกิดจากความพยายามที่จะสร้างภาษาที่อาศัยวิธีการทางตรรกศาสตร์แทนที่จะกำหนดคำสั่งอย่างละเอียดให้กับคอมพิวเตอร์
ภาษาโปรล็อกถูกนำไปใช้ในโปรแกรมสำหรับปัญญาประดิษฐ์ และภาษาศาสตร์เชิงคำนวณ (computational linguistics) โดยเฉพาะการประมวลผลภาษาธรรมชาติ ไวยากรณ์และความหมายของภาษานั้นเรียบง่ายและชัดเจน (เป้าหมายแรกของภาษาคือเป็นเครื่องมือสำหรับนักภาษาศาสตร์ที่ไม่รู้คอมพิวเตอร์) งานวิจัยจำนวนมากที่ทำให้เกิดการพัฒนาภาษาโปรล็อกในปัจจุบันนั้น เป็นผลมาจากโครงการระบบคอมพิวเตอร์ยุคที่ห้า (fifth generation computer systems project - FGCS) ซึ่งเลือกรูปแบบหนึ่งของภาษาโปรล็อกเป็นภาษาแก่น (Kernel Language) ของระบบปฏิบัติการ
ภาษาโปรล็อกมีพื้นฐานมาจากแคลคูลัสภาคแสดง (predicate calculus) หรือเรียกเต็ม ๆ ว่า แคลคูลัสภาคแสดงอันดับที่หนึ่ง (first-order predicate calculus) โดยจำกัดให้ใช้เฉพาะอนุประโยคของฮอร์น (Horn clause) การดำเนินการของโปรแกรมโปรล็อก ก็คือการประยุกต์วิธีพิสูจน์ทฤษฎีบทโดยใช้รีโซลูชันอันดับหนึ่ง (first-order resolution) แนวคิดพื้นฐานที่เกี่ยวข้องได้แก่ การทำให้เท่ากัน (unification), การเรียกซ้ำจากส่วนท้าย (tail recursion), การย้อนรอย (backtracking)
แบบชนิดข้อมูล

ภาษาโปรล็อกไม่มีแบบชนิดข้อมูลเหมือนกับภาษาโปรแกรมทั่ว ๆ ไป หัวข้อนี้จะพูดถึงศัพท์ของส่วนย่อยของภาษาแทน
แบบชนิดข้อมูล > อะตอม

อะตอม (atom) คือ ค่าคงที่ซึ่งเขียนแทนด้วยข้อความ โดยอะตอมคือลำดับที่ประกอบด้วย ตัวอักษร ตัวเลข เส้นใต้อักขระ (underscores) และจะต้องขึ้นต้นด้วยตัวพิมพ์เล็ก โดยปกติแล้วถ้าต้องการอะตอมที่ใช้เครื่องหมายพิเศษ จะเขียนเครื่องหมายอัญประกาศเดี่ยว (') กำกับไว้ เช่น '+' เป็น อะตอม แต่ + เป็นตัวดำเนินการ
แบบชนิดข้อมูล > ตัวเลข

ระบบภาษาโปรล็อกส่วนใหญ่จะไม่แบ่งแยกระหว่างเลขจำนวนเต็ม กับเลขจำนวนจริง
แบบชนิดข้อมูล > ตัวแปร

ตัวแปรจะแสดงด้วยสายอักขระที่ประกอบด้วย ตัวอักษร ตัวเลข และเส้นใต้อักษร โดยจะต้องขึ้นต้นด้วยตัวพิมพ์ใหญ่ ตัวแปรในภาษาโปรล็อกไม่ใช่ที่เก็บข้อมูล แต่จะมีลักษณะคล้ายรูปแบบ (pattern) ซึ่งกำหนดไว้ในเรื่องการทำให้เท่ากัน
ตัวแปรนิรนาม (anonymous variable) จะเขียนโดยใช้ เครื่องหมายเส้นใต้อักษรเพียงตัวเดียว (_)
แบบชนิดข้อมูล > พจน์

พจน์ (term) ใช้แทนข้อมูลที่มีความซับซ้อน ประกอบด้วย ส่วนหัว (head) เป็นอะตอม เรียกว่า ฟังก์เตอร์ (functor) และพารามิเตอร์ต่าง ๆ (ไม่กำหนดประเภท) จำนวนพารามิเตอร์จะเรียกว่า อะริดี (arity) พจน์สามารถเขียนแทนโดยใช้เพียงส่วนหัวและอะริดี โดยเขียนเป็น ฟังก์เตอร์/อะริตี
แบบชนิดข้อมูล > ลิสต์

ลิสต์ไม่ใช่ข้อมูลแบบเดี่ยว แต่เป็นโครงสร้างที่นิยามแบบเรียกซ้ำ (โดยใช้พจน์ '.'/2) คือ
อะตอม [] ใช้แทนลิสต์ว่าง
ถ้า T เป็นลิสต์ และ H เป็นส่วนย่อย จะใช้พจน์​ '.'(H,T) แทนลิสต์
ส่วนย่อยแรก เรียกว่าส่วนหัว  (H)  จะตามด้วยส่วนที่เหลือของลิสต์ ที่เรียกว่าส่วนหาง (T หรือ tail) เช่น ลิสต์ [1,2,3] จะเขียนแทนด้วย '.'(1, '.'(2, 3)) ตามไวยากรณ์ของภาษาแล้วอาจจะเขียนลิสต์ว่า [H|T] วิธีนี้เป็นที่นิยมมากกว่าการใช้ '.' การประมวลผลข้อมูลในลิสต์ จะทำโดยประมวลผลข้อมูลส่วนหัวก่อน แล้วค่อยทำส่วนที่เหลือ โดยใช้การเรียกซ้ำ
ลิสต์สามารถเขียนได้หลายแบบ ตามความสะดวกของโปรแกรมเมอร์
เขียนส่วนย่อยทุกตัว: [abc, 1, f(x), Y, g(A,rst)]
เขียนส่วนแรกตัวเดียว: [abc | L1]
เขียนส่วนแรกหลายตัว: [abc, 1, f(x) | L2]
เขียนเป็นการขยายของพจน์: '.'(abc, '.'(1, '.'(f(x), '.'(Y, '.'(g(A,rst), [])))))
ในการใช้งานจริง ลิสต์ของโปรล็อกมีลักษณะคล้ายกับ ดักไทปปิง ของภาษาสมัยใหม่โดยทั่วไป หรืออาจกล่าวได้ว่า ดักไทปปิงได้นำเอาวิธีการของโปรล็อกไปใช้เนื่องจาก ภาษาโปรล็อก นั้นเกิดมาก่อนภาษาเหล่านั้น
แบบชนิดข้อมูล > สายอักขระ

สายอักขระจะเขียนอยู่ในเครื่องหมายอัญประกาศคู่ ซึ่งภายในจะแทนด้วยลิสต์ของรหัสแอสกี
ข้อเท็จจริง

การเขียนโปรแกรมภาษาโปรล็อกนั้น จะแตกต่างจากการใช้ภาษาเชิงกระบวนคำสั่ง (procedural langugage) โดยเริ่มจากการสร้างฐานข้อมูลข้อเท็จจริง (facts) และ กฎ (rules) จากนั้นจึงใช้การสอบถาม (queries) เพื่อหาคำตอบ หน่วยพื้นฐานของภาษาโปรล็อกคือ เพรดิเคต (predicate) ซึ่งใช้นิยามความจริง เพรดิเคตจะเขียนอยู่ในรูปพจน์
ซึ่งประกอบด้วยส่วนหัว และอาร์กิวเมนต์ เช่น
cat(tom).
cat คือส่วนหัว และมีอาร์กิวเมนต์หนึ่งตัวคือ tom จากนั้นจะสามารถสอบถามโปรล็อกถึงความจริงนี้ได้
?- cat(tom).
     yes.
?- cat(X).
     X = tom;
     no.
โดยทั่วไป จะใช้เพรดิเคตนิยามความจริงเกี่ยวกับสิ่งที่โปรแกรมรู้ แต่การใช้เพรดิเคตก็ต้องอาศัยข้อตกลงที่แน่นอน อย่างเพรดิตเคตในตัวอย่างข้างล่าง จะใช้แบบไหน เพื่อบอกว่า Pat เป็นพ่อของ Sally
father(sally,pat).
father(pat,sally).
ทั้งสองกรณีมีส่วนหัวคือ father และอาร์กิวเมนต์คือ pat และ sally กรณีแรก sally มาก่อน ส่วนกรณีหลัง pat มาก่อน
กรณีแรกเป็นตัวอย่างของการนิยามแบบ กริยา ประธาน กรรม ส่วนกรณีหลังจะเป็นแบบ กริยา กรรม ประธาน เนื่องจากระบบโปรล็อกไม่เข้าใขภาษาอังกฤษ
ดังนั้นจึงสามารถใช้ได้ทั้งสองแบบ แต่ควรจะกำหนดรูปแบบที่แน่นอนในโปรแกรมเดียวกัน และควรหลีกเลี่ยงการเขียน เช่น
father(pat,sally).
father(jessica,james).
มีเพรดิเคตหลายตัว ที่กำหนดไว้ในตัวภาษา เพื่อทำให้โปรแกรมสามารถทำงานต่าง ๆ ได้ (เช่น อินพุต/เอาต์พุต ใช้กราฟิก และสิ่งต่าง ๆ เพื่อติดต่อกับระบบปฏิบัติการ)
เช่น เพรดิเคต write ใช้สำหรับแสดงผลออกจอ
write('Hello').
จะแสดงคำว่า Hello บนจอ
กฎ

คำสั่งอีกรูปแบบหนึ่งของภาษาโปรล็อกคือ กฎ (rules) เช่น
light(on) :- switch(on).
เครื่องหมาย ":-" แปลว่า "ถ้า" กฎนี้หมายความว่า light(on) เป็นจริง ถ้า switch(on) เป็นจริง 
นอกจากนี้สามารถใช้ตัวแปรในกฎได้ โดยตัวแปรจะขึ้นต้นด้วยตัวพิมพ์ใหญ่ ส่วนค่าคงที่จะขึ้นด้วยตัวพิมพ์เล็ก เช่น
father(X,Y) :- parent(X,Y), male(X).
หมายความว่า "ถ้าคนหนึ่งเป็นพ่อแม่ของอีกคนหนึ่งและเป็นผู้ชายแล้วคนนั้นจะเป็นพ่อ" (ใช้ "," แทน "และ") ลำดับการเขียนส่วนเหตุและผลจะตรงข้ามกับตรรกศาสตร์ทั่วไป
แต่ก็สามารถเขียนส่วนผลหลาย ๆ ตัวในกฎเดียวกันได้ เช่น
a,b,c :- d.
จะเหมือนกับการเขียนกฎสามข้อ
a :- d.
b :- d.
c :- d.
แต่โปรล็อกไม่อนุญาตให้เขียนกฎว่า
a;b :- c.
ซึ่งแปลว่า "ถ้า c แล้ว a หรือ b" (ใช้ ";" แทน "หรือ") เพราะเป็นข้อจำกัดของอนุประโยคของฮอร์น
การประเมินค่า

เมื่อส่วนแปลคำสั่งของภาษาโปรล็อกได้รับการสอบถาม ก็จะค้นหาข้อเท็จจริงที่เข้ากันได้กับการสอบถามนั้น 
ถ้าไม่มีข้อเท็จจริงอยู่ ก็จะลองตรวจสอบกฎที่ทำให้ได้ข้อเท็จจริง เช่น
sibling(X,Y) :- parent(Z,X), parent(Z,Y).
father(X,Y) :- parent(X,Y), male(X).
mother(X,Y) :- parent(X,Y), female(X).
parent(X,Y) :- father(X,Y).
parent(X,Y) :- mother(X,Y).
mother(trude, sally).
father(tom, sally).
father(tom, erica).
father(mike, tom).
male(tom).
female(trude).
male(mike).
เมื่อสอบถามตามตัวอย่างต่อไป ก็จะได้ว่าจริง
?- sibling(sally, erica).
      yes.
โปรแกรมจะหาคำตอบนี้เทียบกับกฎ sibling(X,Y) โดยเชื่อม (อย่างไม่เป็นทางการ คือ แทนที่) sally กับ X และ erica กับ Y และทำให้การสอบถามขยายไปยัง parent(Z,sally) และ parent(Z,erica) 
จากนั้นจึงหาพ่อแม่ทั้งหมดของ sally แต่ว่า parent(trude,sally) ใช้ไม่ได้ เพราะเมื่อแทน Z ด้วย trude จะได้ parent(trude,erica) แต่ไม่มีข้อเท็จจริงนี้อยู่ ระบบจึงลองแทน Z ด้วย tom จึงได้ว่า sally เป็นพี่น้องกับ erica
คำสั่งต่อไป
mother(X,Y) :- parent(X,Y), female(X).
parent(X,Y) :- father(X,Y).
ดูน่าสงสัย เพราะพ่อแม่ทุกคนไม่ได้เป็นพ่อ แต่พ่อเป็นพ่อแม่จริง และแม่คือพ่อแม่ที่เป็นผู้หญิง
ถ้าจะบอกว่าพ่อทุกคนเป็นผู้ชาย ก็จะเขียนได้ว่า
male(X) :- father(X,_).
โดยไม่ต้องสนใจว่าลูกจะเป็นใคร จึงใช้ตัวแปรนิรนามซึ่งเขียนด้วยเส้นใต้อักษร
การประเมินค่า > นิเสธ

การสอบถามจะเป็นเท็จ เมื่อไม่สามารถหาข้อเท็จจริงหรือกฎที่สนับสนุนการสอบถามนั้นได้ ลักษณะแบบนี้เรียกว่า ข้อสมมุติโลกปิด (Closed world assumption) ซึ่งก็คือสมมุติว่าทุกสิ่งที่ควรจะรู้เก็บไว้ในฐานข้อมูลแล้ว ดังนั้นจึงไม่มีสิ่งใดที่อยู่ภายนอกขอบเขตนี้รวมถึงสิ่งที่ไม่รู้ หรืออีกนัยหนึ่ง ข้อเท็จจริงที่ยังไม่รู้ว่าเป็นจริง (หรือเท็จ) จะสมมุติว่าเป็นเท็จ
ดังนั้นกฎเช่น
legal(X) :- NOT illegal(X).
จะหาค่าโดยค้นหาทุกสิ่งที่เป็น illegal และเปรียบเทียบกับ X ถ้าไม่พบ X ก็จะถือว่า X เป็น legal จะเรียกวิธีการนี้ว่า นิเสธโดยความขัดข้อง (Negation by failure)
การดำเนินการ

เนื่องจากภาษาโปรล็อกเป็นภาษาเชิงตรรกะ ดังนั้นในทางทฤษฎีแล้วจึงไม่จำเป็นต้องสนใจว่าโปรแกรมทำงานยังไง แต่การศึกษาการทำงานหรือขั้นตอนวิธีที่ใช้อนุมาณ จะช่วยป้องกันโปรแกรมที่ไม่ให้ทำงานเกินจำเป็น
ตัวอย่างเช่น สามารถเขียนคำสั่งเพื่อนับจำนวนสมาชิกของลิสต์ได้ คือ
elems([],0).
elems([H|T], X) :- elems(T, Y), X is Y + 1.
ถ้าจะอธิบายง่าย ๆ ก็จะได้ว่า ลิสต์ว่าง จะมีจำนวนสมาชิกเท่ากับ 0 ถ้าลิสต์ไม่ว่าง จะได้จำนวนสมาชิกเท่ากับ Y+1 เมื่อ Y คือจำนวนสมาชิกส่วนที่เหลือเมื่อแยกส่วนหัวออก
กรณีนี้แยกกรณีของส่วนเงื่อนไขของกฎออกจากกันได้ชัดเจน แต่ถ้าเป็นกรณีตัดสินใจว่าจะเล่นพนันหรือไม่
gamble(X) :- gotmoney(X).
gamble(X) :- gotcredit(X), NOT gotmoney(X).
ถ้ามีเงิน ก็จะเล่นพนันต่อ ถ้าไม่มีเงินแล้วก็ต้องกู้เงิน หรือถ้าเกิดวงเงินก็จะไม่เล่นต่อ gotmoney อาจจะเป็นเพรดิเคตที่ใช้เวลานานมาก เช่น อาจจะต้องต่อผ่านอินเทอร์เน็ตไปเช็คจำนวนเงินในบัญชีธนาคาร ซึ่ง gotcredit ก็ใช้เวลานานเช่นเดียวกัน
ตามทฤษฎีแล้ว ระบบโปรล็อกอาจจะพิจารณากฎไม่เป็นไปตามลำดับ ดังนั้นจึงสามารถเขียนกฎกลับกันเป็น
gamble(X) :- gotcredit(X), NOT gotmoney(X).
gamble(X) :- gotmoney(X).
ซึ่งเป็นสิ่งที่ได้ เนื่องจากเงื่อนไขทั้งสองแยกจากกัน แต่จะไม่จำเป็นต้องเช็คว่าจะกู้เงินได้หรือเปล่าเลย ถ้ารู้ว่ามียังมีเงินอยู่ 
ดังนั้นในทางปฏิบัติ ระบบโปรล็อกจะตรวจสอบกฎทั้งหมดก่อน และสามารถใช้ตัวตัด (cut operator -- ใช้เครื่องหมาย !) เพื่อบอกให้ตัวแปลคำสั่งหยุดหาตัวเลือกอื่นๆ หลังจากได้คำตอบแรกแล้ว เช่น
gamble(X) :- gotmoney(X),!.
gamble(X) :- gotcredit(X), NOT gotmoney(X).
อย่างนี้เรียกว่าตัวตัดเขียว (green cut operator) ซึ่งจะบอกให้ตัวแปลคำสั่งหยุดหาตัวเลือกอื่นหลังจากตัวตัด ในกรณีที่ต้องการเงินจึงจะตรวจสอบกฎข้อที่สอง และจะพบว่า gotmoney ในกฎข้อที่สองไม่มีประโยชน์ เพราะรู้อยู่แล้วว่าไม่มีเงิน และระบบก็ไม่ตรวจสอบกฎข้อสองก่อน ดังนั้นจึงเขียนคำสั่งใหม่ได้ว่า
gamble(X) :- gotmoney(X),!.
gamble(X) :- gotcredit(X).
อย่างนี้เรียกว่าตัวตัดแดง (red cut operator) เนื่องจากค่อนข้างอันตราย เพราะความถูกต้องจะขึ้นกับตำแหน่งที่ใช้ตัวตัดและลำดับของกฎ การตัดแปะที่ผิดพลาดอาจจะทำให้เกิดปัญหาได้ ถ้ากฎสลับกันก็จะกลายเป็นว่าจะกู้เงินเต็มที่ก่อน แล้วค่อยใช้เงินสดที่มีอยู่
อินเตอร์พรีตเตอร์โปรล็อก

Turbo Prolog โดย บอร์แลนด์, ปัจจุบันโดย PDC (http://www.visual-prolog.com/ เก็บถาวร 2022-04-13 ที่ เวย์แบ็กแมชชีน)
Open Prolog (http://www.cs.tcd.ie/open-prolog/)
Ciao Prolog (http://www.clip.dia.fi.upm.es/Software/Ciao)
GNU Prolog (http://gnu-prolog.inria.fr เก็บถาวร 2011-08-14 ที่ เวย์แบ็กแมชชีน)
YAP Prolog (http://www.ncc.up.pt/~vsc/Yap เก็บถาวร 2004-07-06 ที่ เวย์แบ็กแมชชีน)
SWI Prolog (http://www.swi-prolog.org)
Visual Prolog (http://www.visual-prolog.com เก็บถาวร 2022-04-13 ที่ เวย์แบ็กแมชชีน)
SICStus Prolog (http://www.sics.se/sicstus/)
Amzi! Prolog (http://www.amzi.com/)
B-Prolog (http://www.probp.com/)
TuProlog (http://tuprolog.sourceforge.net/)
XSB (http://xsb.sourceforge.net/)
Trinc Prolog (http://www.trinc-prolog.com)
Strawberry Prolog (http://www.dobrev.com/)
ส่วนขยาย

OW Prolog ได้รับการพัฒนาขึ้น เพื่อเสริมสิ่งที่โปรล็อกขาดในด้านกราฟิกและการติดต่อ
หนังสืออ่านเพิ่มเติม

Leon Sterling and Ehud Shapiro (1994), "The Art of Prolog: Advanced Programming Techniques", (2nd Edition), The MIT Press, Massachusetts, ISBN 0-262-19338-8
Françis Giannesini et al. (1986), "PROLOG", Addison-Wesley, U.K., ISBN 0-201-12911-6
| ด ค กภาษาโปรแกรม |
| --- | --- |
 การเปรียบเทียบ  เส้นเวลา  ประวัติศาสตร์ 
 เอพีแอล  แอสเซมบลี  เบสิก  ซี  ซีพลัสพลัส  ซีชาร์ป  โคบอล  ดาร์ต  อิลิกเซอร์  ฟอร์แทรน  โก  กรูวี  แฮสเคล  จาวา  จาวาสคริปต์  จูเลีย  คอตลิน  ลิสป์  ลูอา  แมตแล็บ  อ็อบเจกทีฟ-ซี  โอคาเมล  ปาสกาล  เพิร์ล  พีเอชพี  ไพทอน  อาร์  รูบี  รัสต์  สกาลา  เชลล์สคริปต์  สมอลล์ทอล์ก  สวิฟต์  ไทป์สคริปต์  วิชวลเบสิก  ดูเพิ่มเติม... 
  หมวดหมู่   รายชื่อ ตามตัวอักษร  ตามประเภท  ตระกูล  ไม่ยึดภาษาอังกฤษเป็นหลัก
คณะสัตวศาสตร์และเทคโนโลยี มหาวิทยาลัยแม่โจ้

| --- | --- |
Faculty of Animal Science and Tachnology, Maejo University
สถาปนา: 27 กรกฎาคม พ.ศ. 2551; 16 ปีก่อน (2551-07-27)
สังกัดการศึกษา: มหาวิทยาลัยแม่โจ้
คณบดี: ผศ.ดร.ประภากร ธาราฉาย
ที่อยู่: 552 หมู่ 8 ตำบลหนองหาร อำเภอสันทราย จังหวัดเชียงใหม่ 50290
สี:    สีโอลด์โรส
เว็บไซต์: www.as.mju.ac.th
คณะสัตวศาสตร์และเทคโนโลยี มหาวิทยาลัยแม่โจ้ ได้จัดตั้งจากภาควิชาเทคโนโลยีทางสัตว์ สังกัดคณะผลิตกรรมการเกษตร เป็นหน่วยงานซึ่งสภามหาวิทยาลัยแม่โจ้ ได้ประกาศจัดตั้งเป็นคณะฯ เมื่อวันที่ 27 กรกฎาคม 2551 ตั้งอยู่เลขที่ 252 หมู่ 8 ต.หนองหาร อ.สันทราย จ.เชียงใหม่ มีพื้นที่ทั้งหมด 400 ไร่ เริ่มเปิดสอนครั้งแรกในระดับปริญญาตรี เมื่อปี พ.ศ. 2518
หลักสูตร > ระดับปริญญาตรี

วิทยาศาสตรบัณฑิต (หลักสูตร 4 ปี)
หลักสูตรสัตวศาสตร์ 4 ปี เทียบเรียน รับผู้สำเร็จการศึกษาระดับ ปวส. สัตวบาล สัตวศาสตร์ หรือ สาขาที่เกี่ยวข้อง
หลักสูตร > ระดับบัณฑิตศึกษา

หลักสูตรวิทยาศาสตรมหาบัณฑิต
หลักสูตรปรัชญาดุษฎีบัณฑิต
แหล่งข้อมูลอื่น

เว็บไซต์คณะสัตวศาสตร์และเทคโนโลยี มหาวิทยาลัยแม่โจ้
| ด ค กมหาวิทยาลัยแม่โจ้ |
| --- | --- | --- |
| วิทยาเขต | เชียงใหม่ · แพร่ เฉลิมพระเกียรติ · ชุมพร · อุตรดิตถ์ (โครงการ) |  |
| คณะ | บริหารธุรกิจ · วิทยาศาสตร์ · เทคโนโลยีการประมงและทรัพยากรทางน้ำ · ศิลปศาสตร์ · สถาปัตยกรรมศาสตร์ และการออกแบบสิ่งแวดล้อม · สารสนเทศและการสื่อสาร · ผลิตกรรมการเกษตร · วิศวกรรมและอุตสาหกรรมเกษตร · พัฒนาการท่องเที่ยว · เศรษฐศาสตร์ · สัตวศาสตร์และเทคโนโลยี · พยาบาลศาสตร์ · สัตวแพทยศาสตร์ |  |
| วิทยาลัย | วิทยาลัยบริหารศาสตร์ · วิทยาลัยพลังงานทดแทน · วิทยาลัยนานาชาติ · บัณฑิตวิทยาลัย |  |
| อื่น ๆ | สโมสรฟุตบอลแม่โจ้ ยูไนเต็ด |  |
หมวดหมู่ • โครงการ • สถานีย่อย
ประเทือง ปานลักษณ์

| ประเทือง ปานลักษณ์ท> ช., ท.ม. |
| --- | --- |

ข้อมูลส่วนบุคคล
เกิด: 3 ตุลาคม พ.ศ. 2490 กิ่งอำเภอลาดกระบัง จังหวัดพระนคร (เขตลาดกระบัง กรุงเทพมหานครในปัจจุบัน)
เสียชีวิต: 1 กุมภาพันธ์ พ.ศ. 2547 (56 ปี)
ศาสนา: พุทธ
พรรคการเมือง: ชาติไทย (2539–2547)
คู่สมรส: ชวนพิศ กันทาสวัสดิ์

นายประเทือง ปานลักษณ์ เป็นอดีตสมาชิกสภาผู้แทนราษฎรจังหวัดลำพูน 3 สมัย ได้รับเลือกตั้งครั้งแรกในปี พ.ศ. 2529
ประวัติ

ประเทือง ปานลักษณ์ เกิดเมื่อวันที่ 3 ตุลาคม พ.ศ. 2490 ที่กิ่งอำเภอลาดกระบัง จังหวัดพระนคร (เขตลาดกระบัง กรุงเทพมหานครในปัจจุบัน) เป็นบุตรของนายสุดจิตต์ กับนางถวิล ปานลักษณ์ สำเร็จการศึกษาระดับประกาศนียบัตรวิชาชีพชั้นสูง (ปวส.) สาขาเกษตรกรรม จากวิทยาลัยเกษตรและเทคโนโลยีเชียงใหม่ เมื่อปี พ.ศ. 2512 ประกาศนียบัตรพัฒนาผู้จัดการระดับสูง สถาบันบัณฑิตพัฒนบริหารศาสตร์ และหลักสูตรเศรษฐศาสตร์ธุรกิจ มหาวิทยาลัยสุโขทัยธรรมาธิราช
การทำงาน

ประเทือง ปานลักษณ์ เป็นพนักงานฝ่ายสินเชื่อ ธนาคารเพื่อการเกษตรและสหกรณ์การเกษตร (ธกส.) ระหว่างปี 2513 - 2526 ต่อมาได้รับเลือกตั้งเป็นสมาชิกสภาผู้แทนราษฎรจังหวัดลำพูน ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคกิจสังคม ต่อมาได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 สังกัดพรรคความหวังใหม่ (อยู่ในกลุ่มภาคเหนือ ร่วมกับนายบุญชู ตรีทอง นายธวัชวงศ์ ณ เชียงใหม่ นายมนตรี ด่านไพบูลย์) และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สังกัดพรรคชาติไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 นายประเทือง ได้ลงสมัครรับเลือกตั้งในเขตเลือกตั้งที่ 1 สังกัดพรรคชาติไทย แต่ไม่ได้รับเลือกตั้ง โดยแพ้ให้กับนางสาวอาภาภรณ์ พุทธปวน ผู้สมัครหน้าใหม่จากพรรคไทยรักไทย
ประเทือง ปานลักษณ์ เคยเป็นกรรมาธิการวิสามัญพิจารณาเรื่องพม่ากักตัวเจ้าหน้าที่ฝ่ายไทย เมื่อปี พ.ศ. 2535 และมีผลงานสำคัญอาทิ การผลักดันโครงการระบบส่งน้ำขนาดเล็กในไร่นาในจังหวัดลำพูน การก่อสร้างโกดังเก็บสินค้า และโครงสร้างพื้นฐานต่างๆ ของสหกรณ์การเกษตรเพื่อการตลาดลูกค้า ธกส. โดยสนับสนุนงบพัฒนาจังหวัด (งบ ส.ส.) ในสมัยนั้น
ประเทือง ปานลักษณ์ เป็นนักการเมืองที่ริเริ่มในการตั้งกระทู้ถามเกี่ยวกับการสร้างถนนคู่ขนานกับทางรถไฟจากเชียงใหม่ ไฟยังลำพูน จนเป็นที่มาของถนนเลียบทางรถไฟในปัจจุบัน
ถึงแก่อนิจกรรม

นายประเทือง เสียชีวิตเมื่อวันที่ 1 กุมภาพันธ์ พ.ศ. 2547
เครื่องราชอิสริยาภรณ์

พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2536 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
เจ้าดวงเดือน ณ เชียงใหม่

| เจ้าดวงเดือน ณ เชียงใหม่ต> ช., ต.ม., ร.ง.ภ. |
| --- | --- |

ข้อมูลส่วนบุคคล
เกิด: 22  พฤษภาคม พ.ศ. 2472 จังหวัดเชียงใหม่ ประเทศสยาม
เสียชีวิต: 2 มกราคม พ.ศ. 2566 (93 ปี) โรงพยาบาลมหาราชนครเชียงใหม่ จังหวัดเชียงใหม่ ประเทศไทย
คู่สมรส: พิรุณ อินทราวุธ
บุตร: ภาคินี ณ เชียงใหม่ ภาคินัย ณ เชียงใหม่ เดือนเพ็ญ ภวัครานนท์ พวงเดือน ยนตรรักษ์
บุพการี: เจ้าราชภาคินัย (เมืองชื่น ณ เชียงใหม่) (บิดา) หม่อมจันทร์เทพ ณ เชียงใหม่ (มารดา)
ความสัมพันธ์: ราชวงศ์ทิพย์จักร
เป็นที่รู้จักจาก: เจ้านายฝ่ายเหนือ
ชื่อเล่น: เจ้ายาย

เจ้าดวงเดือน ณ เชียงใหม่  (22 พฤษภาคม พ.ศ. 2472 – 2 มกราคม พ.ศ. 2566) เป็นเจ้านายฝ่ายเหนือ และนักสังคมสงเคราะห์ชาวไทย เจ้าดวงเดือน ณ เชียงใหม่ ได้รับการประกาศสดุดีเกียรติคุณให้เป็นผู้สูงอายุแห่งชาติ ประจำปีพุทธศักราช 2558  โดยคณะกรรมการผู้สูงอายุแห่งชาติ โดยที่ เจ้าดวงเดือน ณ เชียงใหม่ ได้รับการบันทึกชื่อให้เป็นบุคคลสำคัญในสารานุกรมประวัติศาสตร์ไทยล้านนาเพื่อเป็นเกียรติประวัติและอนุสรณ์แห่งคุณความดี (เจ้ายายมิได้เป็นบุคคลในครอบครัวของผู้สืบสายสกุล ณ เชียงใหม่ สายตรงและไม่ได้เป็นบุคคลในครอบครัวของประธานราชตระกูล ณ เชียงใหม่ เจ้ายายเป็นเจ้านายฝ่ายเหนือที่สืบเชื้อสายเจ้านายฝั่ง ณ ลำพูน ตามบิดาของท่าน คือเจ้าเมืองชื่น ณ ลำพูน ต่อมาได้เปลี่ยนนามสกุลเป็น ณ เชียงใหม่ โดยพระราชานุมัติในเจ้าแก้วนวรัฐ เจ้าประเทศราชนพบุรีศรีนครพิงค์ และเจ้าเมืองชื่นได้รับแต่งตั้งเป็น เจ้าราชภาคินัย ในกาลต่อมา)
เจ้าดวงเดือน ณ เชียงใหม่ ได้อุทิศตนเป็นแบบอย่างในการเป็นพลเมืองที่ดี  บำเพ็ญประโยชน์ต่อชาติและสังคมส่วนรวมมีความกตัญญูต่อแผ่นดินเกิด สมกับที่เป็นสตรีสูงศักดิ์ งามพร้อมด้วยกริยามรรยาทแบบกุลสตรีไทย  ทั้งยังได้ดำรงเกียรติแห่งวงศ์ตระกูลได้อย่างสมบูรณ์ เจ้าดวงเดือน ณ เชียงใหม่ โปรดการแต่งกายแบบไทยล้านนาและรักที่จะส่งเสริมให้คนไทยรุ่นใหม่รักในความเป็นไทยและหวงแหนรักษ์ในวัฒนธรรมท้องถิ่นของตน
เจ้ายายเป็นที่รักใคร่และนับถือของชาวบ้านและประชาชนทั่วไป
อนึ่ง ในปีพุทธศักราช 2564 คณะกรรมการเอกลักษณ์ของชาติโดย พณฯ วิษณุ เครืองาม รองนายกรัฐมนตรี ได้ประกาศเกียรติคุณยกย่อง เจ้าดวงเดือน ณ เชียงใหม่  ให้เป็นบุคคล "ค่าแห่งแผ่นดิน" ในด้านการส่งเสริมศาสนาและวัฒนธรรม
ประวัติ

เจ้าดวงเดือน ณ เชียงใหม่ เกิดในวันวิสาขบูชาซึ่งเป็นวันเพ็ญจึงได้รับขนานนามว่า "ดวงเดือน" เป็นธิดาคนที่สามในเจ้าราชภาคินัย (เมืองชื่น ณ เชียงใหม่) ผู้เป็นโอรสในเจ้าราชภาติกาวงศ์ (เจ้าบัวรวงศ์) กับเจ้าฟองนวล  เจ้าดวงเดือน ณ เชียงใหม่มีเจ้าพี่เจ้าน้องร่วมอุทรหม่อมมารดา หม่อมเทพ หรือ หม่อมจันทร์เทพ ณ เชียงใหม่ ตามลำดับ คือ เจ้าอาทิตย์ เจ้านิภาพันธุ์ และเจ้าประเวศ ณ เชียงใหม่
ตั้งแต่เยาว์วัย เจ้าดวงเดือน ณ เชียงใหม่ ได้รับความเมตตาและอนุบาลเป็นอย่างดีจาก เจ้าบัวทิพย์ ณ เชียงใหม่ ผู้เป็นพระราชธิดาในเจ้าแก้วนวรัฐ เจ้าหลวงนครเชียงใหม่ องค์ที่ 9 แห่งราชวงศ์ทิพย์จักร กับ แม่เจ้าจามรีวงศ์ ณ เชียงใหม่ หรือ เจ้าจามรีวงศ์   โดยเจ้าบัวทิพย์ ณ เชียงใหม่ได้ทรงรับเจ้าดวงเดือน ณ เชียงใหม่ เป็นพระธิดาบุญธรรมและทรงให้ความรักและอภิบาลเป็นอย่างดี  เจ้าดวงเดือน ณ เชียงใหม่ ได้รับการฝึกอบรมด้านการเรือนอย่างเคร่งครัดจากคุ้มหลวง  ได้ศึกษาการทำอาหาร การทำยาสมุนไพร และเรียนการฟ้อนรำ ขับกล่อมเพลงแบบราชสำนักสยามล้านนาเพื่อต้อนรับราชอาคันตุกะ  เจ้าดวงเดือน ณ เชียงใหม่เข้ารับการศึกษาที่โรงเรียนเรยีนาเชลีวิทยาลัย (ป.1-3) โรงเรียนวัฒโนทัยนอก ปัจจุบันคือ โรงเรียนคำเที่ยงอนุสรณ์ (ป.4-ม.3) โรงเรียนวัฒโนทัยพายัพ (ม.4-5) และโรงเรียนดาราวิทยาลัย (ม.6)   ขณะอายุประมาณ 18-19 ปี เจ้าดวงเดือน ณ เชียงใหม่ สมรสกับพิรุณ อินทราวุธ อดีตสมาชิกสภาผู้แทนราษฎรจังหวัดเชียงใหม่  มีบุตร-ธิดา 4 คน คือ
ภาคินี ณ เชียงใหม่
ภาคินัย ณ เชียงใหม่
เดือนเพ็ญ ภวัครานนท์
พ-วงเดือน ยนตรรักษ์
การเสียชีวิต

เจ้าดวงเดือน ณ เชียงใหม่ ถึงแก่กรรมด้วยโรคชรา เมื่อวันที่ 2 มกราคม พ.ศ. 2566 สิริอายุ 93 ปี 7 เดือน มีพิธีบำเพ็ญกุศลศพ ณ วัดพระสิงห์วรมหาวิหาร และพิธีส่งสการตานคาบเมื่อวันที่ 11 กุมภาพันธ์ พ.ศ. 2566 ณ วัดสวนดอก อำเภอเมืองเชียงใหม่ จังหวัดเชียงใหม่